Ján Zach

Ján Zach (* 6. apríl 1967, Bratislava) je slovenský hudobný skladateľ, pedagóg a psychoterapeut.

Životopis
Narodil sa v Bratislave, v mestskej časti Prievoz. Študoval flautu na Konzervatóriu v Bratislave (1981 – 1987) a hudobnú kompozíciu na VŠMU (1988 – 1994) v triede prof. Vlaímíra Bokesa https://hc.sk/o-slovenskej-hudbe/osobnost-detail/271-bokes-vladimir Vladimíra Bokesa. V štúdiu pokračoval na Vysokej škole zdravotníctva a sociálnej práce sv. Alžbety v Bratislave v odbore psychoterapia a resocializácia (2004 – 2009), kde je v súčasnosti doktorandom. Pôsobil ako profesor hudobnej teórie na Konzervatóriu v Bratislave (1989 – 1993). Neskôr ako autor scénickej a filmovej hudby spolupracoval s významnými divadelnými režisérmi a filmovými tvorcami (Ivan Holub, Soňa Ferancová, Mário Homolka), realizoval tiež spoločné projekty so skupinou slovenských výtvarníkov INAK. V súčasnosti žije a tvorí v obci Dolný Chotár. Pravidelne premiéruje svoje kompozície na Slovensku (festivaly BHS, Nová slovenská hudba a Melos-Étos) aj v zahraničí (Taliansko, Švédsko). Jeho skladby sú uvádzané v Slovenskej televízii, Slovenskom rozhlase a BBC. Je členomv skladateľskej komisie Hudobného fondu.

Pre prvé kompozície je príznačný kolorit voľnej atonality spojený s klasickou formovou konštrukciou (Miniatúry, Ricercar). Neskôr autor upriamil pozornosť na seriálnu kompozíciu (3 kusy pre sláčikové kvarteto) a hľadanie nových sonoristických zvukových možností (Montage, Bizzaro, Diptychon). Vo svojej tvorbe sa nevyhol ani skúsenosti s modálnou hudobnou štruktúrou (Krátka hudba). Najnovšie kompozície autora sú charakteristické postmoderným prístupom a tiež orientáciou na kontrapunktické štruktúry (Musiquette). Modálne harmonické štruktúry s esenciálnou inšpiráciou slovenským folklórom (Melomania,2012), inklinácia k v súčasnosti málo využívaným tradičným formám ako napríklad symfonická báseň (Cvetoslov, 2013) a pretrvávajúci záujem o kontrapunktickú faktúru a tektonické modelovanie hudobného toku – to sú spolu s vytrvalým hľadaním orginálneho typu novodobej lyriky typické znaky najnovšieho vývoja tvorby autora.

Dielo
 Skladby pre sólový nástroj 
Ricercar (1987) pre organ
Tri meditácie (1993) pre flautu
Per violino solo (1993) pre husle
Kadencie ku flautovému koncertu G dur W. A. Mozarta (KV 313)
Interludio (2009) – súčasť projektuhttp://smb.sk/vss/Q2k_bulletin.pdf Kvintové variácie slovenských skladateľovhttp://www.slovakmusicbridge.eu/vss/kompletny_zoznam_partitur.htm pre klavír

 Komorné skladby 
Miniatúry (1985) pre flautu, klarinet a basklarinet
3 kusy (1986) pre sláčikové kvarteto
Imaginácie (1986) pre flautu a bicie nástroje
Saxtet (1988) pre 6 saxofónov
Diptychon (1988) pre klarinet/basklarinet a preparovaný klavír
Variácie (1989) pre sláčikové trio
Bizzaro (1991) pre 3 husle a violu
Montage (1992) pre klarinet, basklarinet, trombón, husle a violončelo
Krátka hudba (1993) pre husle a klavírhttp://www.hc.sk/melos-ethos/skladatel_rok.php?lg=sk&fcid=919&ffrokid=156&fr_rok=1993
Enchainé (1993) pre flautu, hoboj, syntezátor a bicie nástroje
...Lie Back (in an Arm-Chair) (2002) pre sláčikové kvartetohttp://www.bbc.co.uk/radio3/throughthenight/pip/oysmb/
Like a Jungle (2002) pre flautu a altovú zobcovú flautuhttp://www.youtube.com/watch?v=zm3KlXWhiao
Musiquette (2004) oktet pre flautu, hoboj, klarinet, fagot a sláčikové kvarteto
4 prelúdiá (2010) pre dychové kvarteto
Sláčikové kvarteto č.1 (2014)http://www.bhsfestival.sk/events/2016-11-21-vecer-slovenskej-komornej-tvorby/ BHS 2016, Muchovo kvarteto

 Orchestrálne skladby 
Hudba k otvoreniu Slovenského orloja v Starej Bystrici (2009) pre vojenský dychový orchester
Melomania (2012) pre sláčikový orchester /  Nová slovenská hudba 2012, Slovenský komorný orchester
Cvetoslov (2013) symfonická báseň pre orchester

 Vokálno-inštrumentálne skladby 
Pyramus a Thisbé (1994) kantáta

 Scénická hudba 
Eugène Ionesco: Kráľ umiera (1991) DF VŠMU
Tankred Dorst: Merlin alebo Pustatina (1993) Divadlo Jonáša Záborského Prešov, Slovenská televízia
Victor Haïm: Valčík náhody (1992) Divadla Jonáša Záborského Prešov
Pierre Aristid Bréal / Kucapaca (1991) DaM Spišská Nová Ves
Jiří Mahen: Stroskotanci v manéži (1994) Trnavské divadlo

 Ostatné 
Hudba k inštalácii reprezentatívnej výstavy fotografií z revolučných dní 1989 (1990 – B. Bystrica)
Hudba k TV spotu pre podporu charitatívnych aktivít organizácie Sloboda zvierat

 Referencie 

 Externé odkazy 
 in: Music Center Slovakia
 in: Slovenský ochranný zväz autorský 

Kategória:Slovenskí hudobní skladatelia
Kategória:Osobnosti z Bratislavy